Ivan Pavlov

Ivan Petrovitch Pavlov () (Ryazan, Imperio Russe, le  14 de septembre 1849 – Leningrad. Union Sovietic, le 27 de februario 1936) esseva un physiologo russe. Le reaction de Pavlov esseva nominate secundo ille.

In 1904 ille recipeva le Premio Nobel pro Physiologia o Medicina, non pro su recerca famose del conditionamento classic (le reaction de Pavlov), ma pro su recerca del digestion. Como parte de iste recerca ille mesurava le production de saliva in canes post le administration de diverse typos de alimento. Ille incontrava totevia le effecto que le canes jam comenciava a producer saliva ante que ille habeva date le alimento, e mesmo si ille fingeva alimentar les.

Pavlov continuava a recercar iste phenomeno, per exemplo sonante un campana cinque secundas ante le alimentation. Post alicun vices se manifestava jam al sonar del campana le production de saliva canin. Isto se appella hodie le reflexo conditionate, e le phenomeno que Pavlov discoperiva se appella conditionamento classic; si un stimulo A (le campana) repetitemente precede un stimulo B (le alimentation) que produce un certe comportamento (production de saliva), alora le sol stimulo A producera al fin ille comportamento, etiam sin stimulo B. Pro studiar plus profundemente le phenomeno del reflexo conditionate, Pavlov e su studentes exequeva multe experimentos extense e systematic.


Tal processos conditionante formava secundo alcun psychologos comportamentista le base de tote le processos de apprender human e animal. Iste concepto correspondeva ben con le Zeitgeist de alora, in que le exponentes del darwinismo e del materialismo scientific promoveva le formation de un Weltanschauung mechanic secundo Descartes.

Etiam le collegas russe de Pavlov Ivan Setchenov en Vladimir Bechterev esseva 'reflexologos'. De facto, Setchenov esseva le prime psychologo russe qui experimentava con reflexos, ma Pavlov deveniva multo plus famose que ille.

 Ligamines externe 

 Ivan Pavlov al sito del Premio Nobel

Categoria:Gente russe
Categoria:Laureatos del Premio Nobel pro Physiologia o Medicina
Categoria:Physiologos